### Beslutningstema

Forslag til tillæg 5 til Spildevandsplan 2018-2027 Kloakering af Berta Nielsen og Østerende Ballum sendes i offentlig høring og afholdelse af borgermøde

### Historik

Ved møde i Teknik- og Miljøudvalget den 5. april 2022 besluttede Udvalget for Teknik og Miljø, at der skulle udarbejdes et tillæg til Spildevandsplan 2018-2027 for kloakering af Berta Nielsen og Østerende Ballum. Beslutningen blev taget på baggrund af forskellige scenarier.

### Sagsfremstilling

Udkast til tillæg foreslår, at Berta Nielsen og Østerende Ballum spildevandskloakeres. Dvs. det sanitære spildevand fra alle husstande skal ledes til renseanlæg i Paula Holst. Tag og overfladevand fra husstandene skal fortsat håndteres på egen grund. Udkast til tillæg omfatter ca. 76 ejendomme ialt. Som beskrevet ved Teknik- og Udvalgsmødet den 5. april 2022 vil en rensning af spildevandet betyde en reduktion i udledningen af forurenende stoffer til nærmiljøet og [adresse]. Vedtagelse af Tillæg 5 til spildevandsplan 2018-2027 vil være det juridiske grundlag for kloakeringen og evt. ekspropriation af jord til placering af pumpestationer og kloakledninger.

I Vandområdeplan 2015-2021 er vandløbet Hørmøls udpeget til, at der skal ske en indsats for at forbedre miljøtilstanden. I Vandområdeplan 2015-2021 er der peget på, at det er en bedre rensning af spildevandet fra den spredte bebyggelse, der skal være den indsats, kommunen skal iværksætte. I Basisanalysen fra 2021-27 (en del af grundlaget for Vandområdeplan 2021-27) er målsætningen i vandløbet Hørmøls ikke opfyldt, og vandkvaliteten er bedømt som "ringe økologisk tilstand". Vandløbet er desuden udpeget som naturligt vandløb. I Vandområdeplan 2015-21 er der også udpeget et opland til vandløbet, hvor ejendommenes spildevand vil strømme til vandløbet via grøfter og dræn. Oplandet omfatter bl.a. Østerende Ballum. Målsætningen og tilstanden for Hørmøls er fortsat gældende i de nyeste opdateringer fra Miljøstyrelsen, det ses i udkast til Vandområdeplan 2021-2027. Det fremgår også af udkast til Vandområdeplan 2021-2021, at indsatser, der ikke er gennemført i tidligere planperioder, videreføres.

Forvaltningen gennemførte tilsyn den 25. maj 2021 og den 27. januar 2022 . På tilsynene kunne det konstateres, at der var en række åbne grøfter med tydelige spor af spildevandsudledning, ligesom der også var en tydelig lugt af spildevand. Ved en kloakering af Vesterende og Østerende [adresse] vil spildevandet skulle ledes til renseanlægget i Paula Holst, der er godkendt til at modtage spildevandet fra området. Ved gennemførelse af kloakering af Vesterende og Østerende Ballum sikres en langtidsholdbar løsning for områdets spildevandshåndtering og vandkvaliteten i vandløbet Simon Rasmussen. Det omkringliggende grøftesystem vil forbedres, ligesom [adresse] vil få tilført mindre kvælstof og fosfor.

Strategisk indsats for Tønder Kommune:

I forhold til Verdensmålene vil en kloakering af Berta Nielsen og Østerende [adresse] medvirke til, at der sker forbedringer af livet i havet og livet på land (verdensmål nr. 14 og 15). Når spildevandet bliver renset bedre på et renseanlæg, vil det reducere den samlede udledning af forurenende stoffer. Det vil betyde ca. 346 kg mindre kvælstof (60%) og 58 kg mindre fosfor (60%) i vandmiljøet om året, belastningen med organisk stof nedsættes med 2299 kg/år (97 %). Livet på land vil blive forbedret, som følge af der ikke vil være spildevandsbelastede grøfter i nærområdet.

### Økonomi

Det er Tønder Spildevand der skal afholde udgifterne til etablering af spildevandsledninger. Husejerne skal betale tilslutningsbidrag og omlægning af kloak på egen grund. Der forskellige muligheder for støtte for husejerne.

### Lovgrundlag

Miljøbeskyttelsesloven og Indsatsbekendtgørelsen samt Miljøvurderingsloven

### Direktøren for Teknik/Miljø, Service og Beskæftigelse indstiller,

at udkast til Tillæg 5 til Spildevandsplan 2018-2027 sendes i høring i 8 uger.

at forslag sendes videre til Økonomiudvalget og Kommunalbestyrelsen

at der afholdes et borgermøde i høringperioden med deltagelse af Teknik og Miljøudvalg, forsyning og forvaltning

### Beslutning

Indstillingen anbefales.